ประเทศไทยใน พ.ศ. 2568

เหตุการณ์ที่เกิดขึ้นใน พ.ศ. 2568 (ค.ศ. 2025) ในประเทศไทย
 ผู้นำ 
 พระมหากษัตริย์: พระบาทสมเด็จพระวชิรเกล้าเจ้าอยู่หัว
 นายกรัฐมนตรี
 แพทองธาร ชินวัตร (เพื่อไทย; จนถึง 1 กรกฎาคม)
 สุริยะ จึงรุ่งเรืองกิจ (เพื่อไทย; รักษาการ; 1 – 3 กรกฏาคม)
 ภูมิธรรม เวชยชัย (เพื่อไทย; รักษาการ; 3 กรกฏาคม – 7 กันยายน)
 อนุทิน ชาญวีรกูล (ภูมิใจไทย; ตั้งแต่ 7 กันยายน)

 สภาผู้แทนราษฎร: ชุดที่ 26 (ถึง 12 ธันวาคม)
 ประธานสภาผู้แทนราษฎร: วันมูหะมัดนอร์ มะทา (ประชาชาติ) (จนถึง 12 ธันวาคม)
 วุฒิสภา: ชุดที่ 13
 ประธานวุฒิสภา: มงคล สุระสัจจะ
 ประธานศาลฎีกา:
 ชนากานต์ ธีรเวชพลกุล (จนถึง 30 กันยายน)
 อดิศักดิ์ ตันติวงศ์ (ตั้งแต่ 1 ตุลาคม)

 เหตุการณ์ 

 มกราคม 
 1 มกราคม – รถทัวร์ชนต้นไม้ที่จังหวัดสุราษฎร์ธานี มีผู้เสียชีวิต 5 ราย และผู้บาดเจ็บกว่า 30 ราย
 3 มกราคม – 
จุฑาวัชร วิวัชรวงศ์ และวัชรวีร์ วิวัชรวงศ์ หรืออดีตหม่อมเจ้าจุฑาวัชร มหิดล และอดีตหม่อมเจ้าวัชรวีร์ มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 29 ปีhttps://www.dailynews.co.th/news/4251981/ หลังจากไปพำนักในสหราชอาณาจักรและสหรัฐอเมริกา ตามลำดับ
เหตุไฟไหม้ป่าในอุทยานแห่งชาติเขาใหญ่ เสียหายกว่า 1,000 ไร่
 4 มกราคม – เมียนมาร์ส่งนักโทษชาวไทย 151 คนกลับประเทศ
 7 มกราคม –
 หวัง ซิง นักแสดงชาวจีนที่หายตัวไป ถูกเจ้าหน้าที่ไทยพบตัวหลังจากถูกล่อลวงไปยังเมียนมาร์ ซึ่งคดีนี้กลายเป็นประเด็นร้อนในโซเชียลมีเดียของจีน
 ลึม คิมยา อดีต ส.ส. ฝ่ายค้านกัมพูชา ถูกยิงเสียชีวิตในกรุงเทพฯ ไม่นานหลังจากเดินทางมาจากกัมพูชา วันรุ่งขึ้น ผู้ต้องสงสัยถูกจับกุมในกัมพูชา
 8 มกราคม – คดีดิไอคอนกรุ๊ป : อัยการสั่งฟ้องดิไอคอนกรุ๊ป ยกเว้น ยุรนันท์ ภมรมนตรี ผู้ต้องหาที่ 17 และ พีชญา วัฒนามนตรี ผู้ต้องหาที่ 18 ที่อัยการสั่งไม่ฟ้อง 
 14 มกราคม – พระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 เนื่องในโอกาสที่พระบาทสมเด็จพระวชิรเกล้าเจ้าอยู่หัว ทรงเจริญพระชนมายุ 26,469 วัน (73 พรรษา) เป็นวาระสมมงคลเท่าพระชนมายุของพระบาทสมเด็จพระพุทธยอดฟ้าจุฬาโลกมหาราช สมเด็จพระปฐมบรมกษัตริยาธิราชแห่งพระราชวงศ์จักรี
 23 มกราคม – พระราชบัญญัติแก้ไขเพิ่มเติมประมวลกฎหมายแพ่งและพาณิชย์ ฉบับที่ 24 หรือกฎหมายสมรสเท่าเทียมมีผลบังคับใช้อย่างเป็นทางการหลังจากประกาศในราชกิจจานุเบกษาครบ 120 วัน เป็นการรับรองการสมรสเพศเดียวกันในประเทศไทยอย่างเต็มรูปแบบ
 25 มกราคม – 
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงประกอบพิธีเปิดซุ้มประตูวชิรสถิตและวชิรธำรง 72 พรรษา
รัฐบาลประกาศยกเว้นค่าโดยสารรถโดยสารประจำทางขององค์การขนส่งมวลชนกรุงเทพ และรถไฟฟ้าในกรุงเทพมหานครและปริมณฑลทุกเส้นทาง เพื่อแก้ปัญหาฝุ่น PM2.5 จนถึงวันที่ 31 มกราคม 
250px|right|thumb|สะพานทศมราชันเปิดทำการ
 29 มกราคม – เปิดการจราจรบนสะพานทศมราชันอย่างเป็นทางการ
 31 มกราคม – รัฐบาลจัดกิจกรรมปลูกต้นไม้มงคลที่หายากและควรอนุรักษ์ เช่น ต้นตะเคียนทอง ต้นพิกุล ต้นอินจัน รวมทั้งหมด 173 ต้น เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

 กุมภาพันธ์ 
 1 กุมภาพันธ์ - การเลือกตั้งนายกองค์การบริหารส่วนจังหวัดในประเทศไทย พ.ศ. 2568
 9 กุมภาพันธ์ – ตัวประกันชาวไทย 5 คนที่ได้รับอิสรภาพจากกลุ่มฮะมาสภายใต้การพักรบในสงครามอิสราเอล–ฮะมาส พ.ศ. 2568 ซึ่งเกิดขึ้นเมื่อวันที่ 30 มกราคม เดินทางถึงประเทศไทยแล้ว
 10 กุมภาพันธ์ – เริ่มขุดเจาะใต้ทะเลเพื่อสร้างสะพานเชื่อมเกาะสมุยกับแผ่นดินใหญ่
 13 กุมภาพันธ์ – ทหารไทยขัดขวางกลุ่มนักท่องเที่ยวชาวกัมพูชาที่ปราสาทตาเมือนธมที่เป็นข้อพิพาท ไม่ให้ร้องเพลงชาติกัมพูชา ก่อให้เกิดความตึงเครียดระหว่างทั้งสองประเทศ
 20 กุมภาพันธ์ 
 หลังถูกตามล่าเป็นเวลานานกว่า 10 ปี สุธี เชื่อมไธสง ซึ่งถูกศาลฎีกาตัดสินว่ามีความผิดฐานทุจริตโครงการรับจำนำข้าวในรัฐบาลนางสาวยิ่งลักษณ์ ชินวัตร เมื่อปี พ.ศ. 2562 ก็ถูกทางการไทยจับกุมได้สำเร็จ
 สอนไซ สีพันดอน นายกรัฐมนตรีลาวเดินทางเยือนไทยอย่างเป็นทางการในฐานะแขกของรัฐบาล
 21 กุมภาพันธ์ – สถานทูตอิสราเอลประจำประเทศไทยออกแนวทางปฏิบัติสำหรับชาวอิสราเอลในประเทศไทย ท่ามกลางความตึงเครียดระหว่างชุมชนชาวอิสราเอลและคนในพื้นที่อำเภอปาย จังหวัดแม่ฮ่องสอน
 22 กุมภาพันธ์ - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทรงเปิดโรงเรียนนายเรืออากาศนวมินทกษัตริยาธิราช และพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ที่ตั้งใหม่ที่อำเภอมวกเหล็ก จังหวัดสระบุรี
 23 กุมภาพันธ์ – ทักษิณ ชินวัตร อดีตนายกรัฐมนตรีออกแถลงการณ์ขอโทษต่อสาธารณชนกรณีตากใบ เมื่อปี พ.ศ. 2547
 25 กุมภาพันธ์ - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดสวนสมเด็จพระนางเจ้าสิริกิติ์ฯ อย่างเป็นทางการพร้อมกับสวนจากภูผาสู่มหานที
 26 กุมภาพันธ์ - เหตุรถทัวร์ทัศนศึกษาดูงานเกิดอุบัติเหตุพลิกคว่ำทางลงเขาศาลปู่โทน อำเภอนาดี จังหวัดปราจีนบุรี ทำให้มีผู้เสียชีวิต 18 คน บาดเจ็บ 22 คน

 มีนาคม 

 4 มีนาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงประกอบพิธีสมโภชพระพุทธรูปพระสมเด็จองค์ปฐม "พระพุทธเมตตา" เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ณ วัดเทพประทาน (อธิพร) อำเภอสอยดาว จังหวัดจันทบุรี
 5 มีนาคม - ศาลปกครองสูงสุดเพิกถอนข้อกำหนดเกี่ยวกับทรงผมของนักเรียน ตามกฎกระทรวง ฉบับที่ 2 (พ.ศ. 2518) ตามประกาศของคณะปฏิวัติ ฉบับที่ 132 ลงวันที่ 22 เมษายน พ.ศ. 2515 (เป็นระยะเวลายาวนานกว่า 52 ปี) 
 6 มีนาคม - พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมพระราชทานพระยศทหารแด่ สมเด็จพระนางเจ้าสุทิดา พัชรสุธาพิมลลักษณ พระบรมราชินี เป็น พลเรือเอกหญิง และ พลอากาศเอกหญิง
 15 มีนาคม - เกิดเหตุสะพานที่กำลังก่อสร้างบริเวณถนนพระราม 2 ทรุดตัวพังถล่มเป็นครั้งที่สอง มีผู้เสียชีวิต 5 รายและบาดเจ็บ 27 ราย
 20 มีนาคม - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดอาคารเทียบเครื่องบินรองหลังที่ 1 หรือ และทางวิ่งเส้นที่ 3 ท่าอากาศยานสุวรรณภูมิ เนื่องในโอกาสพระราชพิธีมหามงคลเฉลิมพระชนมพรรษา 6 รอบ ณ อาคารเทียบเครื่องบินรองหลังที่ 1 ท่าอากาศยานสุวรรณภูมิ อำเภอบางพลี จังหวัดสมุทรปราการ
 28 มีนาคม - เกิดแผ่นดินไหวในประเทศพม่า พ.ศ. 2568 กระทบถึงประเทศไทย หลายพื้นที่ในกรุงเทพมหานครและหลายจังหวัดได้รับรู้แรงสั่นสะเทือน ผู้เสียชีวิตทั่วประเทศ 103 ราย  โดยเหตุการณ์อาคารที่ทำการสำนักงานการตรวจเงินแผ่นดินแห่งใหม่ที่อยู่ระหว่างการก่อสร้างถล่มเสียชีวิต 96 ราย

 เมษายน 
 2 เมษายน 
 พระราชพิธีฉลองพระชนมายุ 70 พรรษา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
 ขัฑคประสาท ศรรมา โอลี นายกรัฐมนตรีเนปาลเดินทางเยือนไทยอย่างเป็นทางการในฐานะแขกของรัฐบาล ถือเป็นการเดินทางเยือนไทยอย่างเป็นทางการครั้งแรกของหัวหน้ารัฐบาลเนปาลนับตั้งแต่การสถาปนาความสัมพันธ์ทางการทูตต่อกันเมื่อ พ.ศ. 2502
 3 เมษายน – นเรนทระ โมที นายกรัฐมนตรีอินเดียเดินทางเยือนไทยอย่างเป็นทางการในฐานะแขกของรัฐบาล
 4 เมษายน – การประชุมบิมสเทคครั้งที่ 6 ณ กรุงเทพมหานคร ซึ่งประเทศไทยเป็นเจ้าภาพ
 5 เมษายน – ที่เขตพระนครเกิดเหตุคนพม่าปะทะคนไทยมีผู้ได้รับบาดเจ็บศปปส. ปะทะ แรงงานพม่า ปม นายก เชิญ มินอ่องลาย ร่วม BIMSTEC
 25 - 28 เมษายน – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินเยือนประเทศภูฏานอย่างเป็นทางการในฐานะพระราชอาคันตุกะ ซึ่งถือเป็นการเสด็จพระราชดำเนินเยือนต่างประเทศอย่างเป็นทางการเป็นครั้งแรกในรัชกาล และเป็นการเสด็จพระราชดำเนินเยือนภูฏานครั้งแรกของพระมหากษัตริย์ไทย
 29 เมษายน – สมเด็จพระเจ้าลูกยาเธอ เจ้าฟ้าทีปังกรรัศมีโชติ ทรงบรรลุพระนิติภาวะ มีพระชันษาครบ 20 ปี
 30 เมษายน – ครบรอบ 50 ปี วันจัดตั้งตลาดหลักทรัพย์แห่งประเทศไทย

 พฤษภาคม 
 4 พฤษภาคม - รัฐบาลจัดงานสโมสรสันนิบาตเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในวันฉัตรมงคล พ.ศ. 2568 ณ ตึกสันติไมตรี ทำเนียบรัฐบาล
 11 พฤษภาคม - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงปลูกต้นพระศรีมหาโพธิยาลงกรณ์ ณ พระที่นั่งอัมพรสถาน พระราชวังดุสิต เนื่องในวันวิสาขบูชา พร้อมทั้งยังพระราชทานต้นพระศรีมหาโพธิทศมราชบพิตร ให้หน่วยงานที่เกี่ยวข้องอัญเชิญไปปลูกในกรุงเทพมหานครและจังหวัดอื่น ๆ ทั้ง 76 จังหวัดในวันเดียวกัน
 25 พฤษภาคม - ประธานองคมนตรี เป็นประธานในพิธีเปิดศาลาปฏิบัติธรรมพระธรรมจาริก เฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ ณ ที่พักสงฆ์พระธรรมจาริกปางแก อำเภอทุ่งช้าง จังหวัดน่าน
 28 พฤษภาคม - วิกฤตการณ์ชายแดนไทย–กัมพูชา พ.ศ. 2568 : เกิดเหตุปะทะระหว่างทหารไทยกับทหารกัมพูชาบริเวณช่องบก บริเวณชายแดนไทย-กัมพูชา จังหวัดอุบลราชธานี
 31 พฤษภาคม - สุชาตา ช่วงศรี ชนะเลิศการประกวดมิสเวิลด์ 2025 ณ ประเทศอินเดีย เป็นคนที่ 72 ของโลก และเป็นคนแรกของประเทศไทย

 มิถุนายน 
 1 มิถุนายน – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงประกอบพิธีมังคลาภิเษกเหรียญพระบรมรูปเฉลิมพระเกียรติ เนื่องในโอกาสพระราชพิธีมหามงคลเฉลิมพระชนมพรรษา 6 รอบ ณ พระอุโบสถวัดพระศรีรัตนศาสดาราม ในพระบรมมหาราชวัง
 14 มิถุนายน - สุชาตา ช่วงศรี กลับสู่ประเทศไทยอย่างเป็นทางการในฐานะมิสเวิลด์ 2025 เป็นครั้งแรก โดยมีขบวนแห่เฉลิมฉลองบนถนนสุขุมวิทฝั่งขาเข้าเมือง ตั้งแต่หน้าท้องฟ้าจำลองกรุงเทพ จนถึงเอ็มโพเรียมและเอ็มสเฟียร์ มีประชาชนทั้งชาวไทยและต่างประเทศมาร่วมต้อนรับตลอดสองข้างทางเป็นจำนวนมาก
 15 มิถุนายน – 
 วิกฤตการณ์ชายแดนไทย–กัมพูชา พ.ศ. 2568 : รัฐบาลกัมพูชาได้ยื่นฟ้องต่อศาลยุติธรรมระหว่างประเทศ (ศาลโลก) (ICJ) เพื่อขอแก้ไขข้อพิพาทชายแดนกับประเทศไทย บริเวณ 4 จุดได้แก่ พื้นที่บริเวณปราสาทตาเมือนธม, ปราสาทตาเมือนโต๊ด, ปราสาทตาควาย และช่องบก
 วิกฤตการณ์ชายแดนไทย–กัมพูชา พ.ศ. 2568 : ประเทศไทยและประเทศกัมพูชาทำการเจรจาในการประชุมคณะกรรมการเขตแดนและกำหนดเขตแดนร่วมไทย-กัมพูชา (JBC) ครั้งแรก
 16 มิถุนายน – วิกฤตการณ์ชายแดนไทย–กัมพูชา พ.ศ. 2568 : ประเทศไทยยืนยันประกาศไม่ยอมรับอำนาจศาลยุติธรรมระหว่างประเทศ
 17 มิถุนายน – รถไฟฟ้ามหานคร สายสีชมพู ส่วนต่อขยายเข้าสู่เมืองทองธานี (จำนวน 2 สถานี) เปิดให้บริการอย่างเป็นทางการ
 18 มิถุนายน – วิกฤตการณ์การเมืองไทย พ.ศ. 2568 : พรรคภูมิใจไทยประกาศถอนตัวจากการเป็นพรรคร่วมรัฐบาลแพทองธาร สืบเนื่องจากกรณีคลิปเสียงระหว่างนายกรัฐมนตรีและสมเด็จฮุน เซน ประธานวุฒิสภากัมพูชา
 20 มิถุนายน –
 วิกฤตตลาดหลักทรัพย์แห่งประเทศไทย พ.ศ. 2566–2568 : เข้าสู่วิกฤตร้ายแรงที่สุดจากวิกฤตการณ์การเมืองไทย พ.ศ. 2568 โดยดัชนีปิดที่ 1,067.63 จุด
 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ เปลี่ยนชื่อ "สำนักงานทรัพย์สินพระมหากษัตริย์" ให้เป็น "สำนักงานพระคลังข้างที่" และโอนกิจการของสำนักพระราชวังเฉพาะส่วนของงานพระคลังข้างที่ไปเป็นของสำนักงานพระคลังข้างที่เปลี่ยนชื่อสำนักงานทรัพย์สินพระมหากษัตริย์เป็น "สำนักงานพระคลังข้างที่"
 23 มิถุนายน - วิกฤตการณ์ชายแดนไทย–กัมพูชา พ.ศ. 2568 : มีคำสั่งแม่ทัพกองทัพภาคที่ 1 และ กองทัพภาคที่ 2 ให้ปิดด่านชายแดนไทยกัมพูชาในพื้นที่ของ จังหวัดสระแก้ว จังหวัดบุรีรัมย์ จังหวัดสุรินทร์ จังหวัดศรีสะเกษ จังหวัดจันทบุรี จังหวัดตราดกองทัพยกระดับควบคุมผ่านแดนไทย-กัมพูชา "ทุกจังหวัด"
 26 มิถุนายน – จตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลาออก ส่งผลให้ตำแหน่งปลัดกระทรวงทรัพยากรธรรมชาติและสิ่งแวดล้อมว่างลงนานกว่าสามเดือน

 กรกฎาคม 
 1 กรกฎาคม – วิกฤตการณ์การเมืองไทย พ.ศ. 2568 : มีพระบรมราชโองการแต่งตั้งคณะรัฐมนตรีไทย คณะที่ 64 ชุดใหม่ในช่วงเช้า ไม่มีตำแหน่งรัฐมนตรีว่าการกระทรวงกลาโหมของไทย ต่อมา แพทองธาร ชินวัตร ประชุมคณะรัฐมนตรีในฐานะนายกรัฐมนตรีครั้งสุดท้ายในช่วงเช้าสรุปข่าวการประชุมคณะรัฐมนตรี 1 กรกฎาคม 2568 ก่อนหยุดปฎิบัติหน้าที่ในช่วงบ่ายตามคำสั่งของศาลรัฐธรรมนูญ
 5 กรกฎาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดอุโบสถกลางน้ำ “ทศมราชบพิตรปุณฑริกาคารสีมา” เพื่อถวายเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 6 รอบ ณ วัดเกาะแก้ว ตำบลหนองสามสี อำเภอเสนางคนิคม จังหวัดอำนาจเจริญ
8 กรกฎาคม - อานนท์ นำภา ถูกศาลอาญาพิพากษาจำคุกเพิ่มอีก 2 ปี ในข้อหากระทำความผิดตามประมวลกฎหมาย มาตรา 112 เมื่อรวมโทษจำคุกในคดีอื่นด้วยแล้ว ศาลสั่งจำคุก 29 ปี 3 สัปดาห์จำคุกเพิ่ม 2 ปี 4 เดือน อานนท์ นำภา
 24 กรกฎาคม – วิกฤตการณ์ชายแดนไทย–กัมพูชา พ.ศ. 2568 : เกิดเหตุปะทะระหว่างไทยและกัมพูชาบริเวณแนวชายแดนใกล้ปราสาทตาเมือนธม ส่งผลให้สถานการณ์ขยายวงกว้างไปยังพื้นที่ชายแดนใน 4 จังหวัด ใน 5 อำเภอ ได้แก่ ศรีสะเกษ, อำเภอกันทรลักษ์,  สุรินทร์, อำเภอกาบเชิงและอำเภอพนมดงรัก, บุรีรัมย์, อำเภอบ้านกรวด และอุบลราชธานี, อำเภอน้ำยืน กองทัพบกเปิดเผยว่า ฝ่ายกัมพูชาได้มีการใช้อาวุธยิงสนับสนุนโจมตีพื้นที่พลเรือนของไทย เป็นเหตุให้มีผู้เสียชีวิต 9 ราย และบาดเจ็บ 14 รายในช่วงครึ่งวันเช้า ต่อมาในช่วงบ่าย คณะรัฐมนตรีว่าการกระทรวงสาธารณสุขแถลงการว่า มีผู้เสียชีวิตรวมอย่างน้อย 12 ราย แบ่งเป็นประชาชน 11 ราย และทหาร 1 นาย โดยมีผู้ได้รับบาดเจ็บอย่างน้อย 30 ราย
 26 กรกฎาคม – วิกฤตการณ์ชายแดนไทย–กัมพูชา พ.ศ. 2568 : กองทัพอากาศไทยได้ส่ง เครื่องบินขับไล่ F-16 จำนวน 2 ลำ และ เครื่องบินกริพเพน 2 ลำ ออกปฏิบัติการตอบโต้ทางอากาศ โดยมีจุดยุทธศาสตร์เป้าหมายที่ภูมะเขือ ซึ่งฝ่ายกัมพูชาพยายามนำอาวุธวิถีโค้งมาติดตั้งเพื่อโจมตีฝ่ายไทยหลังจากที่ ฝ่ายไทยสามารถยึดภูมะเขือได้สำเร็จ พร้อมทั้งมีการเชิญธงชาติไทยขึ้นสู่ยอดเสาบริเวณยอดภูดังกล่าว ซึ่งนับเป็นการแสดงอธิปไตยเหนือพื้นที่พิพาทอย่างชัดเจน และจุดที่สองคือบริเวณปราสาทตาเมือนธม ที่มีการตั้งฐานปืนใหญ่ของฝ่ายกัมพูชา ผลจากปฏิบัติการโจมตีทางอากาศดังกล่าว กองทัพอากาศสามารถทำลายเป้าหมายทางยุทธศาสตร์ได้ทั้งสองจุด เครื่องบินทั้งหมดสามารถกลับฐานได้อย่างปลอดภัย
 28 กรกฎาคม – เกิดเหตุกราดยิงที่ตลาด อ.ต.ก. เพราะผู้ก่อเหตุเปิดฉากยิงผู้คนในตลาดใกล้จุดรับบริจาค ส่งผลให้เจ้าหน้าที่รักษาความปลอดภัยเสียชีวิต 4 ราย และพ่อค้าแม่ค้า 1 ราย และมีผู้หญิงได้รับบาดเจ็บ 2 ราย มือปืนเสียชีวิตจากการยิงตัวตายเพื่อหนีความผิด

 สิงหาคม 
 1 สิงหาคม – วิกฤตการณ์ชายแดนไทย–กัมพูชา พ.ศ. 2568 : กองทัพบกไทย โดยศูนย์ประชาสัมพันธ์กองทัพบก (ศปส.ทบ.) ได้นำคณะเอกอัครราชทูต อุปทูต และผู้ช่วยทูตทหารจาก 23 ประเทศ รวมถึงผู้แทนจากสถานทูตอีก 11 ประเทศ และสื่อมวลชนทั้งในและต่างประเทศ รวมกว่า 200 คน ลงพื้นที่อำเภอกันทรลักษ์ จังหวัดศรีสะเกษ เพื่อสังเกตการณ์และรับฟังการบรรยายสรุปเกี่ยวกับความเสียหายที่เกิดขึ้นจากความขัดแย้งบริเวณชายแดนไทย–กัมพูชา
 20 สิงหาคม – พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้ง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรรราชธิดา ดำรงตำแหน่งรองผู้บัญชาการหน่วยบัญชาการถวายความปลอดภัยรักษาพระองค์ (พล.อ.พิเศษ) ตั้งแต่วันที่ 17 สิงหาคม 2568
 21 สิงหาคม – เวลา 09.58 น. ตามเวลาประเทศไทย เกิดแผ่นดินไหวในทะเล ขนาด 5.4 แมกนิจูด ลึกประมาณ 10 กิโลเมตร บริเวณใกล้ชายฝั่งตอนใต้ของ ประเทศพม่า ห่างจาก อำเภอแม่สอด จังหวัดตาก ประมาณ 211 กิโลเมตร และห่างจาก กรุงเทพมหานคร ประมาณ 500 กิโลเมตร แรงสั่นสะเทือนสามารถรับรู้ได้ในหลายพื้นที่ โดยเฉพาะอาคารสูงในกรุงเทพมหานคร แต่ไม่มีรายงานความเสียหายรุนแรง สาเหตุของแผ่นดินไหวครั้งนี้มาจากการเคลื่อนตัวของรอยเลื่อนสะกาย
 22 สิงหาคม – 7 กันยายน – การแข่งขันวอลเลย์บอลหญิงชิงแชมป์โลก 2025 ณ กรุงเทพมหานคร, เชียงใหม่, ภูเก็ต และ นครราชสีมา
 29 สิงหาคม – วิกฤตการณ์การเมืองไทย พ.ศ. 2568 : ศาลรัฐธรรมนูญวินิจฉัยถอดถอนแพทองธาร ชินวัตร ออกจากตำแหน่งนายกรัฐมนตรี ทำให้คณะรัฐมนตรีไทย คณะที่ 64 สิ้นสุดลงทั้งคณะ

 กันยายน 
 5 กันยายน – วิกฤตการณ์การเมืองไทย พ.ศ. 2568 : การลงมติเลือกนายกรัฐมนตรีไทย พ.ศ. 2568 สภาผู้แทนราษฎรมีมติเลือกอนุทิน ชาญวีรกูล เป็นนายกรัฐมนตรีคนที่ 32
 7 กันยายน  – วิกฤตการณ์การเมืองไทย พ.ศ. 2568 : พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งอนุทิน ชาญวีรกูล เป็นนายกรัฐมนตรีคนที่ 32
 20 กันยายน – วันคล้ายวันพระบรมราชสมภพ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ครบ 100 ปี
 24 กันยายน – เหตุถนนทรุดตัวในกรุงเทพมหานคร พ.ศ. 2568 เวลา 07.13 น. เกิดเหตุพื้นผิวถนนบริเวณดังกล่าวทรุดตัวอย่างรุนแรง เป็นหลุมกว้างประมาณ 30 เมตร ลึกถึง 50 เมตร ลักษณะการทรุดตัว ครอบคลุมพื้นที่ด้านหน้าวชิรพยาบาลและลามไปจนถึงพื้นที่หน้าสถานีตำรวจนครบาลสามเสน บริเวณด้านหน้า วชิรพยาบาล ถนนสามเสน แขวงวชิรพยาบาล เขตดุสิต กรุงเทพมหานคร

 ตุลาคม 
 3 ตุลาคม​ – ศาลอาญากรุงเทพฯ พิพากษาจำคุกตลอดชีวิต พันจ่าเอก เอกลักษณ์ แพน้อย ในคดีฆาตกรรมลึม คิมยา อดีตสมาชิกสภาผู้แทนราษฎรกัมพูชา เหตุเกิดที่กรุงเทพฯ เมื่อเดือนมกราคม
 18 ตุลาคม – การประกวดมิสแกรนด์อินเตอร์เนชันแนล 2025 จัดขึ้นที่เอ็มจีไอฮอลล์ กรุงเทพมหานคร
 24 ตุลาคม –
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จสวรรคต สิริพระชนมพรรษา 93 พรรษาประกาศสำนักพระราชวัง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สวรรคต
สถานีโทรทัศน์ เว็บไซต์รวมถึงสื่อต่าง ๆ ได้เปลี่ยนเป็นภาพหน้าจอเป็นโทนสีขาวดำ เพื่อแสดงความอาลัยต่อการสวรรคตของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
 24 – 26 ตุลาคม – การแสดงคอนเสิร์ต BLACKPINK WORLD TOUR DEADLINE IN BANGKOK เป็นคอนเสิร์ตของแบล็กพิงก์ วงเกิร์ลกรุปจากประเทศเกาหลีใต้ ณ ราชมังคลากีฬาสถาน กรุงเทพมหานคร ประเทศไทย คอนเสิร์ตดังกล่าวเป็นส่วนหนึ่งของเวิลด์ทัวร์ ซึ่งจัดขึ้นเพื่อโปรโมตผลงานเพลงใหม่ของวง โดยในประเทศไทยมีการแสดงทั้งหมด 3 รอบ ทั้งนี้ ผู้จัดการแสดงได้ขอความร่วมมือให้ผู้เข้าชมในรอบวันที่ 25 และ 26 ตุลาคม สวมใส่เครื่องแต่งกายสีขาว–ดำ เพื่อร่วมแสดงความอาลัยแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

 พฤศจิกายน 
 1 พฤศจิกายน –
 ยูเนสโกประกาศรับรองจังหวัดน่าน และจังหวัดสงขลา เป็นสมาชิกเครือข่ายเมืองสร้างสรรค์
 รถไฟฟ้าบีทีเอส ประกาศปรับราคาค่าโดยสารในส่วนต่อขยายวงเวียนใหญ่-บางหว้า , อ่อนนุช-เคหะฯ และส่วนต่อขยายหมอชิต-คูคต ในอัตรา 17-45 บาทขึ้นค่าโดยสารรถไฟฟ้าสายสีเขียวส่วนต่อขยาย เริ่ม 1 พ.ย.68​
 13 พฤศจิกายน - ยูเนสโกประกาศยกย่องพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันพระบรมราชสมภพครบ 100 ปี 5 ธันวาคม 2570 และสมเด็จพระนางเจ้ารำไพพรรณี พระบรมราชินีในรัชกาลที่ 7 เนื่องในโอกาส 100 ปี ของการประกอบพระราชกรณียกิจด้านการศึกษา ด้านการพัฒนาสังคม และด้านความเท่าเทียมทางเพศในปี พ.ศ. 2569
 13 – 17 พฤศจิกายน – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินเยือนประเทศจีนอย่างเป็นทางการในฐานะอาคันตุกะ เนื่องในโอกาสครบรอบ 50 ปี ของการสถาปนาความสัมพันธ์ทางการทูตระหว่างกัน โดยถือเป็นการเสด็จพระราชดำเนินเยือนจีนแผ่นดินใหญ่อย่างเป็นทางการครั้งแรกของพระมหากษัตริย์ไทย
 16 พฤศจิกายน – พิธีวิ่งคบเพลิงไฟพระฤกษ์ในการแข่งขันซีเกมส์ 2025 ณ กรุงเทพมหานคร จังหวัดชลบุรี และจังหวัดสงขลา รวมถึงการแข่งขันอาเซียนพาราเกมส์ 2025 ณ จังหวัดนครราชสีมา
 20 พฤศจิกายน – สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเปิดพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อาคารกรมพระศรีสวางควัฒน โรงพยาบาลจุฬาภรณ์ และทรงเปิดพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก ประทับคู่สมเด็จพระศรีนครินทราบรมราชชนนี ณ อาคารวิทยาลัยแพทยศาสตร์ศรีสวางควัฒน ราชวิทยาลัยจุฬาภรณ์
 21 พฤศจิกายน – การประกวดนางงามจักรวาล 2025 จัดขึ้นที่ชาเลนเจอร์ ฮอลล์ อิมแพ็ค เมืองทองธานี จังหวัดนนทบุรี
 24 พฤศจิกายน –  วันคล้ายวันประสูติสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ครบ 100 ปี ในโอกาสนี้ พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้พระราชทานเฉลิมพระนามและสถาปนาพระอิสริยศักดิ์พระอัฐิขึ้นเป็น สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา
 25 พฤศจิกายน – 
เกิดอุทกภัยในประเทศไทยและประเทศมาเลเซีย ส่งผลกระทบในพื้นที่จังหวัดสงขลา จังหวัดสุราษฎร์ธานี จังหวัดนครศรีธรรมราช จังหวัดพัทลุง จังหวัดปัตตานี จังหวัดยะลา จังหวัดนราธิวาส จังหวัดตรัง จังหวัดสตูลน้ำท่วมภาคใต้! 9 จังหวัดจมบาดาล อนุมัติเงินช่วยเพิ่มเติมจังหวัดละ 50 ล้าน และจังหวัดกระบี่น้ำท่วมภาคใต้ ล่าสุด 10 จังหวัดยังวิกฤตผู้เสียชีวิต​รวม 305 ราย
 รัฐบาลประกาศสถานการณ์ฉุกเฉินในจังหวัดสงขลาทั้งจังหวัดจากเหตุอุทกภัยในภาคใต้
 วันคล้ายวันสวรรคต พระบาทสมเด็จพระมงกุฎเกล้าเจ้าอยู่หัว ครบ 100 ปี ในโอกาสนี้ พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ถวายพระราชสมัญญาว่า "พระมหาธีรราชเจ้า" อย่างเป็นทางการ
 30 พฤศจิกายน - สมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จฯ เข้าร่วมวิ่งการแข่งขันมาราธอนส่งเสริมการท่องเที่ยวระดับโลกในเมืองหลวง Amazing Thailand Marathon Bangkok 2025 ครั้งที่ 8 ประเภทระยะฮาล์ฟมาราธอน 21.1 กม. (21.1 km) กับเอลีอูด คิปโชเก ตำนานนักวิ่งมาราธอนหนึ่งเดียวของโลก โดยมีนักวิ่งจากทั่วโลกสมัครเข้าร่วมกว่า 50,000 คน

 ธันวาคม 
 1 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จฯ ไปทรงเป็นองค์ประธาน ในพิธีเปิดอาคารเรียนรู้เฉลิมพระเกียรติ 72 พรรษา เพื่อเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 6 รอบ และงานโครงการหลวง 2568 ณ ศูนย์วิจัยและพัฒนาการเกษตรโครงการหลวงชนกาธิเบศรดำริ จังหวัดเชียงใหม่
 3 ธันวาคม – กรมธนารักษ์เปิดจ่ายแลกเหรียญกษาปณ์ที่ระลึก 60 ปี คณะแพทยศาสตร์โรงพยาบาลรามาธิบดี โลหะสีขาว เพื่อน้อมรำลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และน้อมสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว รวมทั้งเผยแพร่พระเกียรติคุณทั้ง 2 พระองค์
 5 ธันวาคม – พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ ให้พระราชทานเฉลิมพระนามและสถาปนาพระอิสริยศักดิ์พระอัฐิสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ขึ้นเป็น สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี
 7 ธันวาคม – วิกฤตการณ์ชายแดนไทย–กัมพูชา พ.ศ. 2568 : เกิดเหตุปะทะเกิดการปะทะที่ "ภูผาเหล็ก–พลาญหินแปดก้อน" จังหวัดศรีสะเกษ 
 8 ธันวาคม – 
วิกฤตการณ์ชายแดนไทย–กัมพูชา พ.ศ. 2568 : เกิดเหตุปะทะเกิดการปะทะจุดแรกที่บริเวณ"ช่องอานม้า-ช่องบก"จังหวัดอุบลราชธานี หลังจากเกิดการปะทะกันที่ทำให้ทหารไทยเสียชีวิต 1 นาย ทำให้กองทัพอากาศได้เปิดฉากโจมตีทางอากาศตามแนวชายแดนที่ติดกับกัมพูชา
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงบำเพ็ญพระราชกุศลอุทิศถวาย พระบาทสมเด็จพระปรเมนทรรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว พระมหาธีรราชเจ้า เนื่องในอภิลักขิตสมัย 100 ปีวันสวรรคต และอุทิศถวายพระบาทสมเด็จพระปกเกล้าเจ้าอยู่หัว เนื่องในอภิลักขิตสมัย 100 ปีวันเสด็จขึ้นทรงราชย์ กับสถาปนาเฉลิมพระนาม สมเด็จพระมหาสมณเจ้า กรมพระชินวรวิสุทธิเทวารยวงศ์ ณ วัดราชบพิธสถิตมหาสีมารามราชวรวิหาร
 9 - 20 ธันวาคม – การแข่งขันกีฬาซีเกมส์ 2025 ที่กรุงเทพมหานครและจังหวัดชลบุรี
 12 ธันวาคม – วิกฤตการณ์การเมืองไทย พ.ศ. 2568 : ยุบสภาผู้แทนราษฎรไทย ชุดที่ 26
 14 ธันวาคม – วิกฤตการณ์ชายแดนไทย–กัมพูชา พ.ศ. 2568 : กองบังคับการหน่วยเฉพาะกิจนาวิกโยธินตราด ถูกทหารกัมพูชาโจมตี
 23 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทอดพระเนตรละครเสภา “ขุนช้างขุนแผน” ณ ศูนย์วัฒนธรรมแห่งประเทศไทย
 25 ธันวาคม – พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทรงเปิดสะพานมิตรภาพไทย–ลาว 5 (บึงกาฬ–บอลิคำไซ) ร่วมกับ ทองลุน สีสุลิด ประธานาธิบดีลาว
 29 ธันวาคม – พระราชบัญญัติยกเลิกประกาศและคำสั่งคณะรักษาความสงบแห่งชาติ (คสช.) ที่หมดความจำเป็น

 ผู้เสียชีวิต 
 มกราคม 
 1 มกราคม – ทวิชย์ โปสินธุ์ (ยิ่งยง สะเด็ดยาด) นักเขียนและคอลัมน์นิสต์
 5 มกราคม – หม่อมเจ้าอุทัยเที่ยง ชยางกูร (ประสูติ 1 มิถุนายน พ.ศ. 2473)
 14 มกราคม – จั๊กจั่น ดาวไพร นักร้องและนักแสดงหมอลำ (เกิด 22 พฤศจิกายน พ.ศ. 2512)
 22 มกราคม – เสวต เทศน์ธรรม ศิลปินแห่งชาติ (เกิด 14 มีนาคม พ.ศ. 2478)
 25 มกราคม – บุญฤทธิ์ คุ้มเงินแสน (ยายชา เถิดเทิง) นักแสดงตลก (เกิด 6 พฤศจิกายน พ.ศ. 2496)
 29 มกราคม
 พระราชวิมลโมลี (มานพ ปิยสีโล) (เกิด 1 มิถุนายน พ.ศ. 2504)
 จงรัก วัชรินทร์รัตน์ อธิการบดีมหาวิทยาลัยเกษตรศาสตร์ (เกิด 27 กุมภาพันธ์ พ.ศ. 2512)

 กุมภาพันธ์ 
 13 กุมภาพันธ์ – ชายธง ทรงพล นักร้อง (เกิด พ.ศ. 2491) 
 23 กุมภาพันธ์ – ธานินทร์ กรัยวิเชียร อดีตนายกรัฐมนตรีและอดีตองคมนตรี (เกิด 5 เมษายน พ.ศ. 2470)
 มีนาคม  
 2 มีนาคม – ยอดชาย เมฆสุวรรณ อดีตพระเอกภาพยนตร์ (เกิด 25 มิถุนายน พ.ศ. 2485)
 20 มีนาคม – สีดา พัวพิมล นักแสดง (เกิด 29 มกราคม พ.ศ. 2498)

 เมษายน 
 3 เมษายน – อำพล พงศ์สุวรรณ ผู้ว่าราชการจังหวัดยะลาเสียชีวิตขณะปฎิบัติหน้าที่ (เกิด 30 พฤษภาคม พ.ศ. 2507)
 6 เมษายน – ผ่องศรี วรนุช ศิลปินแห่งชาติ (เกิด 5 มิถุนายน พ.ศ. 2482)

 พฤษภาคม 
 1 พฤษภาคม – หม่อมราชวงศ์เดชนศักดิ์ ศักดิเดชน์ ภาณุพันธุ์ (เกิด 18 กรกฎาคม พ.ศ. 2482)
 31 พฤษภาคม – วิรดา วงศ์เทวัญ นักร้อง (เกิด 22 พฤศจิกายน พ.ศ. 2530)

 มิถุนายน 
 2 มิถุนายน – ร้อยโท อภิชาติ ผาพันธุ์ ผู้บังคับกองร้อยทหารพรานที่ 4214 หน่วยเฉพาะกิจกรมทหารพรานที่ 42หาดใหญ่ | สุดเศร้า แม่ทัพภาคที่ 4 เป็นประธานในพิธีพระราชทานเพลิงศพ “ร้อยโท อภิชาติ ผาพันธุ์” ทหารกล้าผู้เสียสละเพื่อแผ่นดิน
 3 มิถุนายน – ไพโรจน์ สังวริบุตร นักแสดง (เกิด 18 พฤษภาคม พ.ศ. 2496)
 10 มิถุนายน
 ท่านผู้หญิงพันธุ์สวลี กิติยากร พระมารดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (ประสูติ 24 กันยายน พ.ศ. 2476)
 พลเอก สุจินดา คราประยูร อดีตนายกรัฐมนตรีคนที่ 19 (เกิด 6 สิงหาคม พ.ศ. 2476)
 11 มิถุนายน – สายทอง ทองเจริญ ศิลปินล้านนา (เกิด 1 มิถุนายน พ.ศ. 2490)
 15 มิถุนายน – สุรศักดิ์ อนรรฆพันธ์ อดีตสมาชิกสภาผู้แทนราษฎรจังหวัดเพชรบูรณ์ (เกิด 22 กรกฎาคม พ.ศ. 2496)
 19 มิถุนายน – สุรพล โทณะวณิก ศิลปินแห่งชาติ (เกิด 7 พฤษภาคม พ.ศ. 2469)
 21 มิถุนายน – หม่อมราชวงศ์ศิริพงษ์ ทองใหญ่ อดีตผู้บัญชาการทหารอากาศ (เกิด 15 พฤศจิกายน พ.ศ. 2478)

 กรกฎาคม 

 24 กรกฎาคม – วรัญชิต ยวงสุวรรณ พลทหาร (เกิด 16 พฤศจิกายน พ.ศ. 2545)
 25 กรกฎาคม
 จ่าสิบเอก ธวัชชัย บุสภา (เกิด 7 เมษายน พ.ศ. 2534) (เสียชีวิตในเหตุปะทะบริเวณชายแดนไทย-กัมพูชาที่จังหวัดศรีสะเกษ)
 สิบเอก จิรายุ สิงห์อ้น (เกิด 4 พฤษภาคม พ.ศ. 2538) (เสียชีวิตในเหตุปะทะที่ชายแดนไทย-กัมพูชาบริเวณปราสาทตาควาย)
 สิบเอก นพดล บุญเลิศ (เกิด 22 มิถุนายน พ.ศ. 2535) (เสียชีวิตในเหตุปะทะที่ชายแดนไทย-กัมพูชาบริเวณปราสาทตาควาย)
 สิบเอก กฤษฎา น้อยโคตร  (เกิด 23 กุมภาพันธ์ พ.ศ. 2538) (เสียชีวิตในเหตุปะทะที่ชายแดนไทย-กัมพูชาบริเวณปราสาทตาควาย)
 สิบโท ศราวุฒิ นามสวัสดิ์ (เกิด 6 สิงหาคม พ.ศ. 2542) (เสียชีวิตในเหตุการณ์ปะทะ)
 สิบเอก จิรายุส อินทุมาน (เกิด 22 กันยายน พ.ศ. 2536) (เสียชีวิตในเหตุการณ์ปะทะ)
 26 กรกฎาคม – ญาณพัฒน์ โคตรสาขา พลทหาร (เกิด 17 สิงหาคม พ.ศ. 2547)
 28 กรกฎาคม
 สิบเอก อัมรินทร์ ผาสุข ทหารบก (เกิด พ.ศ. 2540)
 สิรวิชญ์ ภิญโญสุข พลทหาร (เกิด 12 กรกฎาคม พ.ศ. 2546)งานพระราชทานเพลิงศพ
 จ่าสิบเอก อโณทัย ป้องแก้ว ทหารบก (เกิด 27 พฤศจิกายน พ.ศ. 2535)
 จ่าสิบเอก ธีระยุทธ สีจุ้ยจ้าย ทหารบก (เกิด 9 เมษายน พ.ศ. 2529)
 จ่าสิบเอก อภิรมย์ ทรงพุฒิ ทหารบก (เกิด 8 กันยายน พ.ศ. 2536)
 สิบตรี ธีรยุทธ กระจ่างทอง ทหารบก (เกิด 16 กรกฎาคม พ.ศ. 2546)
 สิบโท ต่อพงษ์ พันดวง ทหารบก (เกิด 22 กุมภาพันธ์ พ.ศ. 2542)พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานเพลิงศพ สิบโท ต่อพงษ์ พันดวง

 สิงหาคม 
 1 สิงหาคม – พระเทพวชิรปฏิภาณ เจ้าคณะจังหวัดชุมพรและเจ้าอาวาสวัดราชบุรณะ จังหวัดชุมพร (เกิด 29 กันยายน พ.ศ. 2497)
 2 สิงหาคม – วิศิษฏ์ ฐิตวัฒน์ ผู้ก่อตั้งและผู้อำนวยการศูนย์รับบริจาคอวัยวะ สภากาชาดไทย (เกิด 14 ตุลาคม พ.ศ. 2480)
 8 สิงหาคม - ว่าที่เรือตรี ภัชทราวุฒิ รัตนวงษ์ ทหารเรือ (เกิด 31 สิงหาคม พ.ศ. 2517)
 9 สิงหาคม – พงศนารถ วินศิริ นักแสดง (เกิด 1 กุมภาพันธ์ พ.ศ. 2496)
 11 สิงหาคม – วิรัตน์ ชมะนันทน์ คู่สมรสอดีตนายกรัฐมนตรี พลเอก เกรียงศักดิ์ ชมะนันทน์ (เกิด 5 ธันวาคม พ.ศ. 2470)โพสต์ของพงศ์พิพัฒน์
 17 สิงหาคม – สวัสดิ์ โชติพานิช อดีตประธานศาลฎีกาและอดีตปลัดกระทรวงยุติธรรม (เกิด 17 ตุลาคม พ.ศ. 2474)

 กันยายน 

 4 กันยายน – พระนาย สุวรรณรัฐ อดีตปลัดกระทรวงมหาดไทย (เกิด 5 พฤศจิกายน พ.ศ. 2494)
 6 กันยายน – สาธิต ทองจันทร์ นักร้อง (เกิด 10 มิถุนายน พ.ศ. 2500)
 19 กันยายน – ยมนา ชาตรี นักแสดงและนักธุรกิจชาวไทย (เกิด 20 เมษายน พ.ศ. 2498)
 10 กันยายน -  ศาสตราจารย์กิตติคุณ ไขแสง ศุขะวัฒนะ ราชบัณฑิต สาขาดนตรีสากล
 20 กันยายน – อาษา เมฆสวรรค์ (เกิด 28 มกราคม พ.ศ. 2468)
 29 กันยายน – พารณ อิศรเสนา ณ อยุธยา (เกิด 10 พฤศจิกายน พ.ศ. 2470)

 ตุลาคม 

 16 ตุลาคม – นาท ภูวนัย นักแสดง (เกิด 2 มิถุนายน พ.ศ. 2489)
 23 ตุลาคม – กฤตย์ รัตนรักษ์ นักการเมืองไทย  (เกิด 19 เมษายน พ.ศ. 2489)
 24 ตุลาคม – สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (พระราชสมภพ 12 สิงหาคม พ.ศ. 2475)
 29 ตุลาคม – วิโรจน์ เปาอินทร์​ นัก​การเมือง​ชาวไทย (เกิด 7 ธันวาคม​ พ.ศ. 2476)
 30 ตุลาคม – พล พลาพร นักแสดง (เกิด 12 กุมภาพันธ์ พ.ศ. 2492)

 พฤศจิกายน 
 6 พฤศจิกายน – บินหลา สันกาลาคีรี นักเขียนชาวไทย (เกิด 14 พฤษภาคม พ.ศ. 2508)
 17 พฤศจิกายน – ชูชาติ พิทักษากร ศิลปินแห่งชาติ (เกิด 19 กุมภาพันธ์ พ.ศ. 2477)[ดอาลัยกับ การจากไปของ "ผู้ช่วยศาสตราจารย์ พันเอก (พิเศษ) ชูชาติ พิทักษากร" ศิลปินแห่งชาติ สาขาศิลปะการแสดง (ดนตรีสากล) พุทธศักราช 2553 ในวัย 91 ปี https://www.komchadluek.net/entertainment/609986]
 18 พฤศจิกายน – เสริมศักดิ์ นาคบัว ศิลปินแห่งชาติ (เกิด 30 สิงหาคม พ.ศ. 2478)[ลูกศิษย์อาลัย 'เสริมศักดิ์ นาคบัว' ศิลปินแห่งชาติ บรมครูเครื่องปั้นดินเผา เสียชีวิต https://www.thaipost.net/general-news/899296/]
 27 พฤศจิกายน – หม่อมเจ้าจุลเจิม ยุคล (ประสูติ 22 มกราคม พ.ศ. 2490)
 30 พฤศจิกายน – เชิดพงษ์ ปิยะวรรณางกูร กู้ภัยน้ำท่วม (เกิด 18 สิงหาคม พ.ศ. 2510)

 ธันวาคม 
 2 ธันวาคม – วศิน อินทสระ ศิลปินแห่งชาติ (เกิด 17 กันยายน พ.ศ. 2477)[อาลัย อาจารย์วศิน อินทสระ ศิลปินแห่งชาติ สาขาวรรณศิลป์ เสียชีวิต สิริอายุ 91 ปี https://www.khaosod.co.th/special-stories/news_10042972]
 4 ธันวาคม – อรุณี นันทิวาส นักพากย์ (เกิด 21 มิถุนายน พ.ศ. 2499)
 8 ธันวาคม –  จ่าสิบเอก ศตวรรษ สุจริต ทหารบก (เกิด 20 พฤษภาคม พ.ศ. 2537)
 9 ธันวาคม
 วายุ ขวัญเสือ พลทหาร (เกิด 15 มีนาคม พ.ศ. 2543)
 สิบเอก ชวกร เดชขุนทด ทหารบก (เกิด 15 พฤษภาคม พ.ศ. 2540)
 จ่าสิบโท จิระวัฒน์ มุ่งกลาง ทหารบก (เกิด 29 สิงหาคม พ.ศ. 2536)
 เทิดศักดิ์ ศรีลาชัย พลทหาร (เกิด 5 มีนาคม พ.ศ. 2548)
 10 ธันวาคม
 จ่าสิบเอก อนันดา อุดร ทหารบก (เกิด 15 มกราคม พ.ศ. 2530)
 ธนรัตน์ จันทร์ประทัด ทหารบก (เกิด 14 มิถุนายน พ.ศ. 2546)
 ชาญชัย ผดุงโชค พลทหาร (เกิด 29 กรกฎาคม พ.ศ. 2546)
 ธนกร สิงหาชาติ พลทหาร (เกิด 2 พฤศจิกายน พ.ศ. 2546)
 11 ธันวาคม – จ่าสิบเอก วุธจักร โททอง​ ทหารบก (เกิด 4 กุมภาพันธ์ พ.ศ. 2532)
 12 ธันวาคม – สิบเอก พชร แย้มแตงอ่อน ทหารบก (เกิด 22 พฤศจิกายน พ.ศ. 2539)
 13 ธันวาคม
 จ่าสิบเอก ดำรงเกียรติ แก้วกระจ่าง ทหารบก (เกิด 17 พฤศจิกายน พ.ศ. 2533)
 จ่าสิบเอก ทวีรัตน์ รัตนบุรี ทหารบก (เกิด 22 มิถุนายน พ.ศ. 2531)
 กฤตฏิกร สร้อยระย้า พลทหาร (เกิด 22 กุมภาพันธ์ พ.ศ. 2547)
 มุสตากึม มาเจ๊ะมะ พลทหาร (เกิด 3 พฤษภาคม พ.ศ. 2547)
 14 ธันวาคม – จ่าสิบเอก อภิสิทธิ์ บุนนาค ทหารบก
 15 ธันวาคม 
 พลตำรวจเอก โกวิท วัฒนะ นักการเมืองชาวไทย (เกิด 14 มีนาคม พ.ศ. 2490)
 จ่าสิบเอก กฤษฎา หาญสุโพธิ์ ทหารบก (เกิด 16 พฤศจิกายน พ.ศ. 2530)
 พล.ต.ต. ธนานันท์วิชญ์ ศรีบุญเรือง ตำรวจชาวไทย (เกิด พ.ศ. 2509)
 16 ธันวาคม
 ภานุพัฒน์ เสาร์สา พลทหาร (เกิด 17 กันยายน พ.ศ. 2547)
 จ่าสิบเอก สำเริง คลังประโคน ทหารบก (เกิด 19 พฤษภาคม พ.ศ. 2530)
 17 ธันวาคม 
 จ่าสิบเอก พรศักดิ์ เอี่ยมสะอาด (เกิด 20 มกราคม พ.ศ. 2531)
 วสันต์ ขานหัวโทน พลทหาร (เกิด 1 มิถุนายน พ.ศ. 2546)
 20 ธันวาคม – มนัส ปิติสานต์ ศิลปินแห่งชาติ (เกิด 1 กรกฎาคม พ.ศ. 2471)
 26 ธันวาคม
 จ่าสิบเอก พงศกร นาคทองดี ทหาร (เกิด 14 มีนาคม พ.ศ. 2532)
 ปฏิพัทธิ์ ศรประดิษฐ์ พลทหาร (เกิด 1 พฤศจิกายน พ.ศ. 2549 )
 ทิวตะวัน พลเยี่ยม พลทหาร (เกิด 5 กรกฎาคม พ.ศ. 2546)
 27 ธันวาคม – จ่าสิบเอก พีระยุทธ น้าวิลัยเจริญ ทหาร (เกิด 25 กันยายน พ.ศ. 2533)
 29 ธันวาคม - สมัย จันตียืน ชุดรักษาความปลอดภัยหมู่บ้าน (เกิด 3 เมษายน พ.ศ. 2519)

 ดูเพิ่ม 
 บุคคลที่เสียชีวิตในปี พ.ศ. 2568
 ประเทศไทยในซีเกมส์ 2025
 ไทยลีก ฤดูกาล 2567–68
 ไทยลีก ฤดูกาล 2568–69

 อ้างอิง 

 แหล่งข้อมูลอื่น 
 ปฏิทินปี 2025 - ประเทศไทย


ไทย
ไทย
หมวดหมู่:ประเทศไทยในคริสต์ทศวรรษ 2020
หมวดหมู่:ปีในคริสต์ศตวรรษที่ 21 ในประเทศไทย